和錢之道
作者：李廌
朝代：宋

paragraphs: 仲尼聖之時，豈蔽不恭隘。
知命識大憂，嗣世宅已壞。
不閱父母邦，遑及爲蒯瞶。
依仁罕言利，執禮不語怪。
汙墁泥中轍，脂牽速遄邁。
難乎其有恒，取善僅餔饋。
苟非言抑揚，大道或幾賣。
峽有食象蛇，常苦螻蟻嘬。
昭昭神禹功，鑿水疏九派。
刊隨神明疲，新水螭蜃快。
志士每喪元，時靡可究屆。